Zaključci Školskog odbora od 13. srpnja 2023.

**Zaključak**

Usvaja se Statutarna odluka o izmjeni i dopuni Statuta Hotelijersko-turističke i ugostiteljske škole:

„**Članak 1.**

U Statutu Hotelijersko-turističke i ugostiteljske škole u Zadru, (KLASA:602-03/19-01-06, URBROJ: 2198-1-61-19-1) od 5. kolovoza 2019. članak 22. mijenja se i glasi:

1. Samovrednovanje Škole prati i vrednuje Povjerenstvo za kvalitetu, koje imenuje i razrješuje Školski odbor.
2. Povjerenstvo za kvalitetu ima pet članova, i to su:

– ravnatelj Škole, koji je i predsjednik Povjerenstva,

– predstavnik nastavničkog vijeća,

– predstavnik polaznika,

– predstavnik roditelja,

– predstavnik dionika na prijedlog osnivača.

1. Predstavnik Nastavničkog vijeća bira se na sjednici Nastavničkog vijeća javnim glasovanjem. Izabran je kandidat koji je dobio najveći broj glasova nazočnih članova. Ako je više kandidata dobilo isti najveći broj glasova za te se kandidate glasovanje ponavlja.
2. Za predstavnika Povjerenstva iz reda polaznika Školski odbor će imenovati učenika koji je izabran za predsjednika Vijeća učenika, a za predstavnika roditelja imenovati će roditelja koji je izabran za predsjednika Vijeća roditelja.
3. Mandat članovima Povjerenstva za kvalitetu traje četiri godine, a teče od dana konstituiranja.
4. Članovima Povjerenstva za kvalitetu iz reda učenika i iz reda roditelja mandat traje do 31. kolovoza školske godine u kojoj je prestao status redovnog učenika.
5. Članovima Povjerenstva za kvalitetu izabranim na dopunskim izborima, mandat traje do isteka mandata svim članovima.
6. Mandat članovima može prestati i prije isteka roka mandata:

* na vlastiti zahtjev,
* po zahtjevu za razrješenje tijela koje je člana predložilo.

1. Za rad Povjerenstva za kvalitetu odgovoran je ravnatelj Škole, koji osigurava uvjete za provedbu svih procesa osiguranja kvalitete, osigurava da svi dionici budu uključeni u procese osiguravanja kvalitete i pruža podršku zaposlenicima u procesu samovrednovanja.

(10) Za operativnu provedbu procesa samovrednovanja u Školi ravnatelj imenuje školski tim za samovrednovanje, a koji se sastoji od tri člana iz reda nastavnika i stručnih suradnika.

(11) Mandat članovima školskog tima za samovrednovanje traje četiri godine.

(12) Jedan od tri člana školskog tima za samovrednovanje je voditelj tima i koordinator samovrednovanja, a imenuje ga ravnatelj.

(13) Školski tim za samovrednovanje: koordinira proces samovrednovanja u suradnji s Povjerenstvom za kvalitetu, planira provedbu procesa samovrednovanja u suradnji s Povjerenstvom za kvalitetu, upravlja aktivnostima koje se provode u procesu samovrednovanja, daje stručnu podršku za provedbu procesa samovrednovanja, o rezultatima aktivnosti koje se provode u procesu samovrednovanja izvješćuje Povjerenstvo za kvalitetu, sastavlja izvješće o samovrednovanju i dostavlja ga Povjerenstvu za kvalitetu na usvajanje i koordinira provedbu planiranih unapređenja u suradnji s Povjerenstvom za kvalitetu.“.

**Članak 2.**

U cijelom tekstu Statuta riječi „ured državne uprave u županiji“ u određenom padežu zamjenjuju se riječima. „nadležno upravno tijelo županije“ u odgovarajućem padežu.

**Članak 3.**

Ova Odluka o izmjeni i dopuni Statuta Škole stupa na snagu osmoga dana od dana objave na oglasnoj ploči Škole.“